section_heading: Vrste ventilatora
paragraph_text: mini|Ventilator za opskrbu zrakom od 75 [[Konjska snaga|KS]] Ventilatori se mogu konstruirati na više raznih načina. U kućanstvu se mogu naći ventilatori koji se mogu postaviti na pod ili stol, objesiti o strop, ugraditi u prozor, zid, krov, dimnjak itd. Mogu se pronaći u elektroničkim sustavima kao što su računala gdje hlade sklopove, ili u raznim aparatima kao što su sušilice ili grijalice. Koriste se još za hlađenje u klimatizacijskim uređajima, i u automobilskim motorima gdje su pokretani remenjem ili izravno motorom. Ventilatori stvaraju nalet svježeg zraka, ali ne snizuju temperaturu izravno.